Title: Step 3. Lainaamon digitaalisen palvelualustan hahmottelu/suunnittelu mobiililaitteelle
Course: Kiertotalous: Liikuntavälinelainaamo > Section: Kiertotalous - Liikuntavälinelainaamo

Tämän tehtävän voit tehdä joko

- kirjoittamalla esseen
- tekemällä blogisivun
- kuvaamalla videon
- puhumalla äänitallenteen
- tuottamalla jonkun muunlaisen multimediatuotoksen

Huomaa, että sinun pitää noissa kaikissa tapauksissa palauttaa tekstiasiakirja, esim. Word-tiedosto. Jos teet esseen, kirjoitat sen tuohon tiedostoon.

Jos teet jonkun muun kuin esseen, tallennat sen haluamaasi paikkaan internetiin (OneDrive, Youtube, SoundCloud tms), kirjoitat sen osoitteen tuohon Word-tiedostoon ja palautat sen. Muista asettaa verkossa olevan työsi oikeudet niin, että linkki toimii kaikilla sen saajilla. Näin opettaja pääsee tutustumaan työhösi.

Ilmaisumuoto on siis vapaa, kunhan siitä käy ilmi sinun ajatuksesi/ehdotuksesi/sovelluksesi siitä, millainen digitaalinen palvelualusta (sovellus) toisi apua liikuntavälinelainaamon (tai jonkin vastaavan) päivittäisille käyttäjille ja henkilökunnalle.

Tehtävä:

Miten tällaisen liikuntavälinelainaamon (tai vastaavan) yhteydessä voisi hyödyntää digitaalisuuden, tietotekniikan ja tietoverkkojen mahdollisuuksia? Miten lainaamon tarpeisiin suunniteltu appi toimisi, mitä ominaisuuksia siinä olisi, miten sitä käytettäisiin? Olisiko ehkä VR-laseista apua, toimisiko lisätty todellisuus jne?

Tässä tehtävässä tavoitteena on siis löytää keinoja digitaalisuuden hyödyntämiseen lainaamon käytettävyyden parantamiseksi. Ideoiden ei tarvitse olla tänä päivänä teknisesti toteutettavissa, vaan ne voivat olla myös mielikuvituksellisia tulevaisuuden ajatuksia.

Voit myös kuvata asiaa esimerkin kautta: kuvaile sovelluksen käyttöä asiakkaan ja henkilökunnan kannalta. Mitä asiakas haluaa lainata, miten hän löytää haluamansa, mitä hän missäkin vaiheessa tekee?